Uredba Komisije (ES) št. 529/2003

z dne 24. marca 2003

o spremembi uredb (ES) št. 1279/98, (ES) št. 1128/1999, (ES) št. 1247/1999 in (ES) št. 140/2003 glede nekaterih tarifnih kvot za proizvode iz govejega in telečjega mesa iz Romunije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], in zlasti člena 32(1) Uredbe,

ob upoštevanju naslednjega:

(1) Protokol, odobren s Sklepom Sveta 2003/18/ES z dne 19. decembra 2002 o sklenitvi Protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Romunijo na drugi zaradi upoštevanja izidov pogajanj med pogodbenicama o novih vzajemnih kmetijskih koncesijah [3], predvideva nove koncesije pri uvozu nekaterih proizvodov iz govejega in telečjega mesa v okviru tarifnih kvot, ki jih je odprl ta sporazum. Uporabljajo se od 1. aprila 2003.

(2) Zato je treba z veljavnostjo od 1. aprila 2003 spremeniti Uredbo Komisije (ES) št. 1279/98 z dne 19. junija 1998 o določitvi podrobnih pravil za vlaganje zahtevkov za tarifne kvote za goveje in telečje meso iz uredb (ES) št. 2290/2000, (ES) št. 2433/2000, (ES) št. 2434/2000, (ES) št. 2435/2000, (ES) št. 2851/2000 in (ES) št. 1408/2002 za Bolgarijo, Češko republiko, Slovaško republiko, Romunijo, Republiko Poljsko in Republiko Madžarsko [4], kakor je bila nazadnje spremenjena z Uredbo (ES) št. 1634/2002 [5], Uredbo Komisije (ES) št. 1128/1999 z dne 28. maja 1999 o določitvi podrobnih pravil za uporabo tarifne kvote za teleta s težo do 80 kilogramov s poreklom iz nekaterih tretjih držav [6], kakor je bila nazadnje spremenjena z Uredbo (ES) št. 1634/2002, Uredbo Komisije (ES) št. 1247/1999 z dne 16. junija 1999 o določitvi podrobnih pravil za vlaganje zahtevkov za tarifne kvote za živo govedo, težko od 80 do 300 kilogramov in s poreklom iz nekaterih tretjih držav [7], kakor je bila nazadnje spremenjena z Uredbo (ES) št. 1634/2002, in Uredbo Komisije (ES) št. 140/2003 z dne 27. januarja 2003 o določitvi odstotka količin, do katerih se lahko odobrijo zahtevki, vloženi januarja 2003, za dovoljenja za uvoz govejega in telečjega mesa po tarifnih kvotah, določenih z Uredbo (ES) št. 1279/98 za Republiko Poljsko, Republiko Madžarsko, Češko republiko, Slovaško, Bolgarijo in Romunijo [8].

(3) Ukrepi, predvideni s to uredbo, so v skladu z mnenjem Upravljalnega odbora za govedino in teletino –

SPREJELA NASLEDNJO UREDBO:

Člen 1

Uredba (ES) št. 1279/98 se spremeni:

1. Naslov se nadomesti z:

"Uredba Komisije (ES) št. 1279/98 z dne 19. junija 1998 o določitvi podrobnih pravil za vlaganje zahtevkov za tarifne kvote za goveje in telečje meso iz uredb Sveta (ES) št. 2290/2000, (ES) št. 2433/2000, (ES) št. 2434/2000, (ES) št. 2851/2000 in (ES) št. 1408/2002 in Sklepa Sveta 2003/18/ES za Bolgarijo, Češko republiko, Slovaško, Republiko Poljsko, Republiko Madžarsko in Romunijo."

2. Prvi odstavek člena 1 se nadomesti z:

"Kadar se v Skupnost uvažajo proizvodi, navedeni v Prilogi I k tej uredbi, v okviru kvot, predvidenih z uredbami Sveta (ES) št. 2290/2000 [*] UL L 262, 17.10.2000, str. 1., (ES) št. 2433/2000 [*] UL L 280, 4.11.2000, str. 1., (ES) št. 2434/2000 [*] UL L 280, 4.11.2000, str. 9., (ES) št. 2851/2000 [*] UL L 332, 28.12.2000, str. 7. in (ES) št. 1408/2002 [*] UL L 205, 2.8.2002, str. 9. in Sklepom Sveta 2003/18/EC [*] UL L 8, 14.1.2003, str. 18., je treba predložiti uvozno dovoljenje."

3. Člen 3 se spremeni:

(a) prvi odstavek se spremeni:

(i) drugi pododstavek točke (c) se črta;

(ii) vstavi se naslednji drugi pododstavek:

"Skupina proizvodov v smislu točke (c) pomeni:

- bodisi proizvode, ki se uvrščajo pod oznaki KN 0201 ali 0202, s poreklom iz ene od držav, navedenih v Prilogi I,

- ali proizvode, ki se uvrščajo pod oznake KN 02061095 ,02062991, 02102010, 02102090, 02109951, 02109959 ali 02109990, s poreklom iz Madžarske,

- ali proizvode, ki se uvrščajo pod oznake KN 02061095, 02062991, 021020 ali 02109951, s poreklom iz Romunije,

- ali proizvode, ki se uvrščajo pod oznako KN 160250, s poreklom iz Poljske,

- ali proizvode, ki se uvrščajo pod oznako KN 160250, s poreklom iz Romunije";

(b) odstavek 2 se nadomesti z:

"2. Ne glede na člen 5 Uredbe (ES) št. 1445/95 je v polju 16 zahtevkov za dovoljenje in dovoljenj navedena ena od naslednjih skupin oznak KN:

- 0201, 0202,

- 02061095,.02062991, 02102010, 02102090, 02109951, 02109959, 02109990,

- 02061095, 02062991, 021020, 02109951,

- 160250."

4. Priloga I se nadomesti z besedilom iz Priloge k tej uredbi.

Člen 2

Člen 2(2) Uredbe (ES) št. 1128/1999 se nadomesti z:

"2. Za količino iz odstavka 1 se carinska stopnja zniža za:

- 80 % za živali s poreklom iz Češke republike, Slovaške, Bolgarije, Estonije, Latvije in Litve,

- 90 % za živali s poreklom iz Poljske, Madžarske in Romunije."

Člen 3

Člen 1(2) Uredbe (ES) št. 1247/1999 se nadomesti z:

"2. Za količino iz odstavka 1 se carinska stopnja zniža za:

- 80 % za živali s poreklom iz Češke republike, Slovaške, Bolgarije, Estonije, Latvije in Litve,

- 90 % za živali s poreklom iz Poljske, Madžarske in Romunije."

Člen 4

Naslednja točka (e) se doda k členu 1(2) Uredbe (ES) št. 140/2003:

"(e) 50 ton za proizvode iz govejega in telečjega mesa, ki se uvrščajo pod oznake KN02061095 ,02062991021020 in 02109951, s poreklom iz Romunije."

Člen 5

Ta uredba začne veljati tretji dan po objavi v Uradnem listu Evropske unije.

Uporablja se od 1. aprila 2003.

Uredba je v celoti zavezujoča in se neposredno uporablja v vseh državah članicah.

V Bruslju, 24. marca 2003

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 8, 14.1.2003, str. 18.

[4] UL L 176, 20.6.1998, str. 12.

[5] UL L 247, 14.9.2002, str. 7.

[6] UL L 135, 29.5.1999, str. 50.

[7] UL L 150, 17.6.1999, str. 18.

[8] UL L 23, 28.1.2003, str. 6.

--------------------------------------------------

PRILOGA

PRILOGA I

Koncesije, ki se uporabljajo pri uvozu nekaterih proizvodov s poreklom iz nekaterih držav v Skupnost

(MFN = dajatev po klavzuli največjih ugodnosti)

Država porekla | Zaporedna št. | Oznaka KN | Poimenovanje | Veljavna carinska stopnja (% MFN) | Letna količina od 1.7.2002 do 30.6.2003 (tone) | Letna količina od 1.7.2003 do 30.6.2004 (tone) | Letno zvišanje od 1.7.2004 (tone) |

Madžarska | 09.4707 | 02010202 | Meso, goveje, sveže, ohlajeno ali zamrznjeno | prosto | 13655 | 15020 | 1365 |

09.4774 | 02061095 | Užitni klavnični proizvodi iz govejega mesa, sveži ali ohlajeni, notranja prepona, mišična in tetivna | prosto | 1000 | 1100 | 100 |

02062991 | Užitni klavnični proizvodi iz govejega mesa, zamrznjeni, drugi, notranja prepona, mišična in tetivna |

0210201002102090 | Meso, goveje, soljeno ali v slanici, sušeno ali prekajeno |

02109951 | Prepona govedi, mišična in tetivna (flam) |

02109959 | Drugi klavnični proizvodi govedi |

02109990 | Užitna moka in zdrob iz mesa ali mesnih odpadkov |

Poljska | 09.4824 | 02010202 | Meso, goveje, sveže, ohlajeno ali zamrznjeno | prosto | 19200 | 20800 | 1600 |

160250 | Drugi pripravljeni ali konzervirani proizvodi iz mesa, drobovja ali krvi govedi |

Češka republika | 09.4623 | 02010202 | Meso, goveje, sveže, ohlajeno ali zamrznjeno | 20 | 3500 | 3500 | 0 |

Slovaška | 09.4624 | 02010202 | Meso, goveje, sveže, ohlajeno ali zamrznjeno | 20 | 3500 | 3500 | 0 |

Romunija | 09.4753 | 02010202 | Meso, goveje, sveže, ohlajeno ali zamrznjeno | prosto | 3500 | 4000 | 0 |

09.4765 | 02061095 | Užitna notranja prepona govedi, mišična in tetivna, sveža ali ohlajena | prosto | 50 | 100 | 0 |

02062991 | Užitna notranja prepona govedi, mišična in tetivna, zamrznjena |

021020 | Meso, goveje, soljeno ali v slanici, sušeno ali prekajeno |

02109951 | Prepona govedi, mišična in tetivna (flam) |

09.4768 | 160250 | Pripravljeni ali konzervirani proizvodi iz mesa ali drobovja govedi | prosto | 250 | 500 | 0 |

Bolgarija | 09.4651 | 02010202 | Meso, goveje, sveže, ohlajeno ali zamrznjeno | 20 | 250 | 250 | 0 |

--------------------------------------------------